ג'סיקה היינס

טלולה ג'סיקה אלינה היינס (באנגלית: Tallulah Jessica Elina Hynes, שם נעורים: סטיבנסון; נולדה ב-30 באוקטובר 1972) היא שחקנית וסופרת אנגלייה. עד ל-2007 הייתה מופיעה בשם ג'סיקה סטיבנסון. היינס שיחקה וגם הייתה שותפה ליצירה ולכתיבה של הסיטקום הבריטי "Spaced".

היינס הייתה מועמדת לפרס טוני, לפרס לורנס אוליבייה, לארבעה פרסי באפט"א (מתוכם זכתה בפרס אחד) ושלושה פרסי הקומדיה הבריטית (מתוכם זכתה בשני פרסים). היא שגרירה של ארגון הצדקה "Action for Children" וארגנה קונצרט התרמה לפרויקט "האיטי קידס קינו" יחד עם חברתה השחקנית ג'וליה דייוויס.

ביוגרפיה
ממוזער|ג'סיקה היינס עם סיימון פג
היינס נולדה בלואישם שבלונדון וגדלה בברייטון. היא למדה בבית הספר התיכון דורותי סטרינג'ר. בנעוריה הייתה חברה בתיאטרון הלאומי לנוער . הופעת הבכורה שלה בתיאטרון הייתה ב-1990 במחזמר "בליץ!" מאת ליונל בארט . בעונה 1992–1993 שיחקה היינס בתיאטרון "וסט יורקשייר פלייהאוס" בלידס. עוד ב-1993 הופיעה בתפקיד מיילדת בסרט "The Baby of Mâcon" בבימויו של פיטר גרינוויי. בשנים הראשונות של הקריירה שלה השתמשה היינס בשם הנעורים שלה כשם הבמה. היא שיתפה פעולה עם קייטי קרמייקל במופע סטנד-אפ בשם "ליז הארליז" והופיעה בשתי הפקות בתיאטרון קרוסיבל שבשפילד. בשנים 1995 עד 1997 שיחקה בדרמת הטלוויזיה "Staying Alive". עוד בטלוויזיה השתתפה בתוכנית המערכונים "Six Pairs of Pants" בסדרה "(Un)natural Acts" ובסיטקום "אסילום" שם נפגש הצוות שיצר אחר כך את "מחוקים" (סטיבנסון, סיימון פג ואדגר רייט). ב-1997 שיחקה היינס בתפקיד אורח בפרק בסדרה "רציחות במידסומר".

מ-1998 עד 2000 שיחקה היינס בתפקיד שריל בסיטקום המצליח "משפחת רויאל". היא שבה לגלם את הדמות בפרקי ספיישל בשנים 2006, 2009 ו-2010. ב-1999 הייתה שותפה לכתיבה וכיכבה בסיטקום "Spaced". הופעת הבכורה שלה בתיאטרון בלונדון הייתה באפריל 2009 בתפקיד "בולה" אסירה לשעבר במחזה "The Night Heron" מאת ג'ז באטרוורת' בתיאטרון רויאל קורט. ב-2004 שיחקה בתפקיד קטן בדמות איבון בקומדיית האימה "מת על המתים", שוב יחד עם פג ועם רייט. באותה שנה לוהקה בתפקיד מגדה, חברה של הדמות הראשית בסרט "ברידג'ט ג'ונס: עובדות החיים" סרט ההמשך ל"יומנה של ברידג'ט ג'ונס". ב-2005 הופיעה היינס בתפקיד הראשי בסיטקום "העולם על פי בקס" של ערוץ BBC One, וכיכבה בקומדיה הבריטית "קונפטי" לצדם של ג'ימי קאר, מרטין פרימן ומארק היפ.

בתחילת 2007 שיחקה היינס בתפקיד ראשי בסרט "Magicians" יחד עם צמד הקומיקאים דייוויד מיטשל ורוברט וב. עוד באותה שנה כיכבה בסרט הטלוויזיה " Learners" שאותו גם כתבה ושודר לראשונה בנובמבר 2007 בערוץ BBC One. בסרט "הארי פוטר ומסדר עוף החול" דיבבה את הדמות של מאפאלדה הופקירק.

ב-2007 שיחקה היינס בתפקיד ג'ואן רדפרן בשני פרקים בסדרה "דוקטור הו" ("Human Nature" ו-"The Family of Blood"). ב-2010 חזרה לשחק בסדרה בפרק "סוף הזמן" בדמות בשם וריטי ניומן, שהיא הנינה של ג'ואן רדפרן. היינס הופיעה גם בתסכית דרמה מסדרת "דוקטור הו" בשם "Invaders from Mars" בהפקת "Big Finish Productions" יחד עם סיימון פג.
ב-2007 כיכבה היינס בסרט "הבן של רמבו" (בשם ג'סיקה סטיבנסון) בתפקיד מרי פראודפוט לצדו של ביל מילנר.

היינס הייתה שותפה לכתיבה של הפיילוט "Phoo Action" המבוסס על הקומיקס של ג'יימי יולט, ששודר בערוץ BBC Three בתחילת 2008.
באותה שנה הופיעה היינס בסרט הקומי "Faintheart" ובהפקה מחודשת של המחזה "The Norman Conquests" מאת אלן אייקבורן בתיאטרון אולד ויק. ב-2009 הופיעה היינס לראשונה בברודוויי כשההצגה הועלתה שם, והייתה מועמדת על תפקידה לפרס טוני.
ב-2009 חזרה להופיע בתיאטרון רויאל קורט במחזה "The Priory" מאת מייקל ויין.

ב-2008 הודיעה היינס שהיא מתכננת קריירה כסטנדאפיסטית ושהיא כותבת ספר ילדים בשם "Ants in the Marmalade".

בשנת 2011 שיחקה לצד פליסיטי ג'ונס בקומדיה הרומנטית "מסלול לאהבה" של הבמאי פיל טרייל. באותה שנה שיחקה היינס בתפקיד שיבון שארפ, בעלת משרד ליחסי ציבור, בסדרה הקומית "Twenty Twelve" העוסקת בהכנות לאולימפיאדה בלונדון של שנת 2012. הסדרה שודרה בתחילה בערוץ BBC Four ובאביב 2012 הועברה לערוץ BBC Two. עונה שנייה של הסדרה שודרה ביולי 2012. היא גילמה שוב את אותה דמות ב-2014 בסדרה "W1A" וזכתה בפרס באפט"א על הופעתה.

בדצמבר 2012 הופיעה היינס לצד יו בונוויל בתוכנית הטלוויזיה "World's Most Dangerous Roads" בנסיעה ברחבי גאורגיה.
היינס השתתפה בסרט "Nativity 2: The Second Coming" בתפקיד אנג'ל מתיוס. הסרט יצא לאקרנים בנובמבר 2012.

בנובמבר 2012 הקליטה היינס את השיר "Laughing in Rhythm" של סלים גיילארד  בדואט יחד עם אנתוני סטרונג  .

ב-2013 יצרה היינס את הסיטקום "קדימה, נשים" על חבורת נשים סופרג'יסטיות בעיירה בדיונית בשם בנברי. היא כיכבה בסדרה בתפקיד מרגרט ולצדה שיחקו רבקה פרונט, ג'ודי פארפיט, אמה פירסון, אדריאן סקרבורו וריאן סמפסון.

חיים אישיים
ב-2002 התחתנה היינס עם אדם היינס. לבני הזוג שלושה ילדים.

פילמוגרפיה
טלוויזיה
 שנה שם שם באנגלית תפקיד הערות 1994 בית אליוט The House of Eliott שארלוט פרקר סדרת טלוויזיה (פרק אחד) 1995 Six Pairs of Pants תפקידים שונים Tears Before Bedtime מגי Crown Prosecutor ג'קי סאות' 1996 Mash and Peas תפקידים שונים Asylum מרת'ה & האחות מקפאדן להישאר בחיים Staying Alive אליס טימפסון 1997 רציחות במידסומר Midsomer Murders ג'ודית' לסיטר בפרק "The Killings at Badger's Drift" ארמסטרונג ומילר Armstrong and Miller תפקידים שונים עונות 1–2 הארי אנפילד וחברים Harry Enfield and Chums בפרק "Harry Enfield and His Yule Log Chums" 1998 Unnatural Acts תפקידים שונים סדרת טלוויזיה (4 פרקים) Merry-Go-Round אליס סדרת טלוויזיה (פרק אחד) 1998–2010 משפחת רויאל The Royle Family שריל קרול סדרת טלוויזיה 1999 People Like Us שרה בפרק "The Estate Agent"מחוקים Spaced דייזי סטיינר כתיבה עם סיימון פג 2001 רנדל והופקירק Randall & Hopkirk פלה סידרובה בפרק "Mental Apparition Disorder" ובפרק "Drop Dead" בוב ורוז Bob & Rose הולי ואנס סדרת טלוויזיה Comedy Lab האישה בפרק "Knife & Wife" 2002 Dick Whittington הפיה הטובה סרט טלוויזיה חנות ספרים מטריפה Black Books אווה בפרק "Hello Sun" 2005 העולם על פי בקס According to Bex רבקה "בקס" אטוול 2006 Pinochet in Suburbia Police Guard סרט טלוויזיה The Secret Policeman's Ball גברת פיקוק Qi QI בתפקיד עצמה מיס מארפל Agatha Christie's Marple איימי גריפית' בפרק "The Moving Finger" 2007 דוקטור הו Doctor Who ג'ואן רדפרן בפרקים "Human Nature" ו-"The Family of Blood" סטרטר לאהבה Learners בוו סרט טלוויזיה Never Mind the Buzzcocks בתפקיד עצמה סדרת טלוויזיה (פרק אחד) 2010 דוקטור הו Doctor Who וריטי ניומן בפרק "The End of Time" 2010 ליזי ושרה Lizzie and Sarah תפקידים שונים פיילוט 2011–2012 2012 Twenty Twelve שיבון שארפ זכתה בפרס RTS להופעה הקומית הטובה ביותר 2011 סקינס Skins קריסטל בפרק "Everyone" The Hour ג'יין קיש סדרת טלוויזיה (פרק אחד) 2012 One Night קרול סדרת טלוויזיה 2013 Blandings דפני ליטלווד קדימה, נשים Up the Women מרגרט גם כתיבה 2014 W1A W1A שיבון שארפ סדרת טלוויזיה 2016 The Keith Lemon Sketch Show מנהלת בפרק "The Cartoon Job Centre" Jack and Dean of All Trades מארב סדרת רשת הוטן והליידי Hooten & the Lady אלה בונד תפקיד ראשי; 8 פרקים 2018 פסיכולוג לרגע Hang Ups קתרין פיט סדרת טלוויזיה 2018–2023 There She Goes אמילי 11 פרקים 2019 השנים Years and Years אדית ליונס סדרת טלוויזיה 2022 חיים ועוד חיים Life After Life מיס גלובר מיני-סדרה 2024 ההרפתקאות המומצאות לחלוטין של דיק טרפין (אנ') The Completely Made-Up Adventures of Dick Turpin הרדלהאג פרק: "Curse of the Reddlehag" הפרנצ'ייז (אנ') The Franchise סטףתפקיד ראשי; 8 פרקים TBA Miss Austen מארי מיני-סדרה עתידית של BBC

קולנוע
 שנה שם שם באנגלית תפקיד הערות 1993 Swing Kids הלגה The Baby of Mâcon המיילדת הראשונה 2000 נולדו רומנטיים Born Romantic ליבי 2002 Tomorrow La Scala! ויקטוריה Pure פרמדיק 2004 מת על המתים Shaun of the Dead איבון קרדיד בשם ג'סיקה סטיבנסון ברידג'ט ג'ונס: עובדות החיים Bridget Jones: The Edge of Reason מגדה 2006 קנפטי Confetti סאם 2007ארבעה שירים אחרונים Four Last Songs מירנדה הבן של רמבו Son of Rambow מרי Magicians לינדה הארי פוטר ומסדר עוף החול Harry Potter and the Order of the Phoenix מירנדה הופקירק דיבוב 2008 Faintheart קאתי 2010 Burke and Hare לאקי 2012 Nativity 2: The Second Coming אנג'ליקה מתיוס 2014 Pudsey: The Movie גייל 2016 הסנוניות והאמזונות  Swallows and Amazons גברת ג'קסון ברידג'ט ג'ונס בייבי Bridget Jones's Baby מגדה 2018 Songbird שרה2025 Death of a UnicornTBA Seize Them! לאופווין

פרסים ומועמדויות
 שנה פרס עבור תוצאה 1999 פרס הקומדיה הבריטית  לשחקנית החדשה "Spaced" ו"משפחת רויאל"  2001 פרס הקומדיה הבריטית לשחקנית הקומית הטובה ביותר "Spaced"  2002 פרס באפט"א לטלוויזיה לקומדיית המצבים הטובה ביותר "Spaced"  2002 פרס RTS לשחקנית הטובה ביותר   2003 פרס באפט"א לטלוויזיה לשחקנית הטובה ביותר   2003 פרס לורנס אוליבייה להופעה הטובה ביותר בתפקיד משנה The Night Heron  2009 פרס טוני לשחקנית הטובה ביותר במחזה The Norman Conquests  2012 פרס הקומדיה הבריטית לשחקנית הקומית הטובה ביותר Twenty Twelve  2013 פרס RTS לטלוויזיה להופעה הקומית הטובה ביותר Twenty Twelve  2013 פרס באפט"א לטלוויזיה לשחקנית הקומית הטובה ביותר Twenty Twelve  2015 פרס באפט"א לטלוויזיה לשחקנית הקומית הטובה ביותר W1A  2019 פרס באפט"א לטלוויזיה לשחקנית הקומית הטובה ביותר There She Goes 

קישורים חיצוניים





הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:קומיקאיות בריטיות
קטגוריה:בריטיות שנולדו ב-1972
קטגוריה:בריטים שנולדו ב-1972